6. ΑΠΟΦΑΣΙΣ ΥΠΟΥΡΓΩΝ ΔΙΚΑΙΟΣΥΝΗΣ  ΚΑΙ ΟΙΚΟΝΟΜΙΚΩΝ. Αριθ. 190312/1925 της 13 Αυγ. /12  Σεπτ. 1968 (ΦΕΚ Β΄ 456) Περί καθορισμού του εφ’ άπαξ εκτάκτου ειδικού επιδόματος βιβλιοθήκης των εκ δικηγόρων διοριζομένων εμμίσθων Παρέδρων. Έχοντες υπ’ όψει τας διατάξεις 1)Του άρθρ. 6 παρ. 4 του Νόμ. 4126/60 και 2)του άρθρ. 1 παρ. 2 του ΑΝ 315/1968, αποφασίζομεν: Καθορίζομεν το υπό της παρ. 4 του άρθρ. 6 του Νόμ. 4126/1960 προβλεπόμενον εφ’ άπαξ έκτακτον ειδικόν επίδομα βιβλιοθήκης των εκ Δικηγόρων διοριζομένων Εμμ. Παρέδρων ίσον προς το υπό των διατάξεων του άρθρ. 1 παρ. 2 του Α.Ν 315/68 καθορισθέν επίδομα βιβλιοθήκης Εμμίσθου Παρέδρου πολλαπλασιαζόμενον επί συντελεστήν 3 μη δυνάμενον πάντως να υπερβή το ποσόν των 6.200 δραχμών. Το επίδομα τούτο εις ουδεμίαν υπόκειται κράτησιν. Η καταβολή του ως άνω επιδόματος εις τους δικαιούχους θέλει γίνει μετά την ορκωμοσίαν και ανάληψιν των καθηκόντων των, η εντολή δε πληρωμής αυτού υπό των αρμοδίων εκκαθαριστών των αποδοχών δια των τακτικών καταστάσεων μισθοδοσίας. Η δικηγορική ιδιότης των δικαιούχων θέλει προκύπτει εκ του περί διορισμού αυτών ως εμμίσθων Παρέδρων εγγράφου, του Υπουργείου Δικαιοσύνης. Η ισχύς της παρούσης άρχεται από 1 Μαρτ. 1968, ήτοι από της ισχύος της παρ. 2 του άρθρ. 1 του Α.Ν 315/1968 αφ’ ης καταργείται η υπ’ αριθ. 138575 της 17 Ιουν. 1961 κοινή απόφασις ημών δημοσιευθείσα εις το υπ’ αριθ. 210 της 30 Ιουν. 1961 ΦΕΚ (Τεύχος Β΄). 